**DJEČJI VRTIĆ KOCKICA KRŠAN**

52232 Kršan, Pristav 121

KLASA: 112-01/17-01/05

URBROJ: 2144/54-61-08-17-01

Kršan, 01.kolovoza 2017. godine

Temeljem članka 26. Zakona o predškolskom odgoju i obrazovanju (Narodne novine broj:10/97,107/07 i 94/13) i članka 49. Statuta Dječjeg vrtića KOCKICA Kršan ,Upravno vijeće Dječjeg vrtića KOCKICA, Kršan objavljuje

**N A T J E Č A  J
za prijem radnika/ce na radno mjesto**

- **3 (tri) odgojitelja/ice – pripravnik/ice** na određeno, u punom radnom vremenu, a sukladno Pravilniku o načinu i uvjetima polaganja stručnog ispita odgojitelja i stručnih suradnika u dječjem vrtiću (Narodne novine br. 133/97).za rad u Dječjem Vrtiću KOCKICA, Kršan

Uvjeti za prijem u radni odnos:

- završen preddiplomski sveučilišni studij – stručni/a prvostupnik/ca predškolskog odgoja, bacc.paed.,

- završen sveučilišni diplomski studij – magistar/a predškolskog odgoja,

- završen studij odgovarajuće vrste kojim je stečena viša stručna sprema u skladu s ranijim propisima (odgojitelj/ica predškolske djece, nastavnik/ca predškolskog odgoja),

- zdravstvena sposobnost za obavljanje poslova radnog mjesta,

- da nije pravomoćno osuđivan/a za kaznena djela iz članka 25. Zakona o predškolskom odgoju i obrazovanju,

Pristupnici/e uz prijavu na natječaj trebaju priložiti:
1. životopis;
2. presliku dokaza o stečenoj stručnoj spremi;

3. uvjerenje o nekažnjavanju, odnosno ne vođenju prekršajnog postupka ( ne starije od 6 mjeseci) sukladno članku 25. Zakona o Predškolskom odgoju i obrazovanju (Narodne novine broj:10/97, 107/07 i 94/13):

**a)** uvjerenje nadležnog suda da se protiv kandidata ne vodi kazneni postupak
     (čl. 25.stavak 2.) i
**b)**uvjerenje nadležnog prekršajnog suda da se protiv kandidata ne vodi
 prekršajni postupak (čl.25. stavak 4.)

**c)** izjava - potpisana i ovjerena od strane javnog bilježnika da nije pravomoćno osuđen/a za kaznena djela odnosno za prekršaje iz članka 25. Zakona o predškolskom odgoju i obrazovanju
4. presliku osobne iskaznice

5. Dokaz o zdravstvenoj sposobnosti kandidati **nisu** dužni priložiti uz prijavu na natječaj već će se ona ishoditi prije donošenja konačne odluke o sklapanju ugovora o radu

**Opis poslova**:

- provođenje neposrednih zadaća odgojno-obrazovnog rada s djecom rane i predškolske dobi, provođenje odgojno-obrazovnog programa rada s djecom rane i predškolske dobi u odgojno-obrazovnoj skupini, pravodobno planiranje, programiranje i vrednovanje odgojno-obrazovnog rada

Za osobu koja zadovoljava formalne uvjete iz natječaja i priloži potpunu dokumentaciju bit će proveden intervju. Ako kandidat ne pristupi intervjuu smatrat će se da je povukao prijavu na natječaj

Prijave na natječaj s obveznom dokumentacijom dostaviti na adresu:

Općina Kršan, Dječji vrtić KOCKICA Kršan, Blaškovići 12 , 52232 Kršan, s naznakom **"Prijava na natječaj za Odgojitelj/icu –pripravnik/cu".**Rok za dostavu prijava na natječaj je osam (8) dana od objave natječaja, s napomenom da s obzirom na žurnost postupka, prijave koje su poslane putem pošte moraju biti zaprimljene u pisarnici Općine Kršan do petka, 11.08.2017. do 15:00 sati.
Kandidati koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu.
Nepravovremene i nepotpune prijave neće se razmatrati. O rezultatima izbora pristupnici/ce će biti obaviješteni najkasnije u roku od 45 dana od isteka roka za podnošenje prijava.
Prije sklapanja ugovora o radu izabrani pristupnici/e dužni su priložiti originale ili ovjerene preslike gore traženih dokumenata. Ugovor o radu sklapa se uz uvjet probnog rada u trajanju od tri mjeseca.
Upravno vijeće pridržava pravo da ne prihvati niti jednu prijavu ukoliko smatra da ni jedna prijava ne udovoljava uvjetima natječaja.

Dječji vrtić KOCKICA, Kršan